בס"ד כ"ג ניסן תשפ"ג ההיתר נמצא בדברי המשנה ברורה עלסימן תצ"ג. שם הרב (ס"ק ה) כותב כשחל ראש חודש אייר בשבת מותר להתגלח ביום שישי. (ואגב זה סותר דבריו במקום אחר בסימן ר"ס ששם המשנה ברורה מביא את צוואת ר' יהודה החסיד שלא להסתפר בראש חודש). וכך למעשה נוהגים אחינו האשכנזים בשבת זו. אך לעומתו כף החיים כותב הפוך (סימן תצג, ס"ק מב) שהספרדים החמירו, וכל ההיתר שהוא נותן לגבי ר"ח שחל בשבת, זה לגבי ההיתר להתחתן. ואין להקל בתספורת. כמובן שלמקובלים אין להסתפר בכל התקופה הזאת עד שבועות. גם הילקוט יוסף (תצג,כט) כותב שמנהגינו להחמיר שלא להסתפר ולהתגלח, אך מי שמיקל בדבר אין למחות בידו, שיש לו על מיש שיסמוך. אבל השואל יש להורות לו שלא יסתפר. כט"ס.